Ministru kabineta noteikumu “Grozījumi “Ministru kabineta 2015.gada 28.aprīļa noteikumos Nr.207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk - MK) noteikumu projekts “Grozījumi “Ministru kabineta 2015.gada 28.aprīļa noteikumos Nr.207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”” (turpmāk – MK noteikumu projekts) izstrādāts saskaņā ar Labklājības ministrijas (turpmāk – LM) rosinātajiem grozījumiem MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (izsludināti valsts sekretāru sanāksmē 2015.gada 17.decembrī, VSS-1324). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai papildinātu/precizētu atsevišķu 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (turpmāk - 7.2.1.SAM) pasākumu projektu darbību īstenošanas nosacījumus, ir nepieciešams veikt atbilstošus grozījumus MK 2015.gada 28.aprīļa noteikumos Nr.207 “Darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (turpmāk – MK noteikumi Nr.207), tai skaitā:  - precizēt pasākuma “Pirmā darba pieredzes jaunietim ieguve” mērķa grupas iesaistes kritērijus (proti, jauniešu iegūtu izglītību), neliedzot iespēju pasākumā iesaistīties arī jauniešiem ar iegūtu profesionālo pamatizglītību (MK noteikumu projekta 1.1.apakšpunkts);  **-** precizēt pasākuma “Darbam nepieciešamo iemaņu attīstība nevalstiskajā sektorā” mērķa grupas iesaistes kritērijus (proti, jauniešu iesaistes vecumu) (MK noteikumu projekta 1.2.apakšpunkts). Šobrīd aktīvajā nodarbinātības pasākumā “Darbam nepieciešamo iemaņu attīstība nevalstiskajā sektorā” iesaista jauniešus bezdarbniekus vecumā no 18 – 24 gadiem. MK noteikumu projekts paredz paplašināt pasākuma mērķa grupu, paredzot iespēju minētajā pasākumā iesaistīties arī jauniešiem līdz 29 gadu vecumam. Pasākumā iesaista neaktīvos jauniešus, kā arī jauniešus, kurus nevar iesaistīt citos Jauniešu garantijas programmas pasākumos, tādēļ iesaiste pasākumā, kas ir vērsta uz jauniešu bezdarbnieku aktivitātes veicināšanu, būtu piedāvājuma arī jauniešiem, kas vecāki par 24 gadiem;  **-** precizēt pasākuma “Pirmās darba pieredzes jaunietim ieguve” ietvaros plānoto atlīdzības (ikmēneša darba algas) apmēru jaunietim (MK noteikumu projekta 1.3apakšpunkts). Ņemot vērā nelielo darba devēju interesi par dalību aktīvajā nodarbinātības pasākumā “ Pirmā darba pieredzes jaunietim ieguve” un to ka darba devēji labprātāk izvēlas veidot subsidētās darba vietas pasākuma “Pasākumi noteiktām personu grupām” ietvaros, kas saistīts ar labvēlīgākiem nosacījumiem (proti, lielāku dotācijas apmēru jauniešu darba algai), lai vecinātu jauniešu iesaisti pasākumā “Pirmās darba pieredzes jaunietim ieguve”, MK noteikumu projektā paredzēts palielināt ikmēneša darba algas dotāciju – to paredzot jaunietim bezdarbniekam par pilnu darba laiku pirmos sešus mēnešus 200 *euro* (iepriekš 160 *euro*) apmērā proporcionāli mēnesī nostrādātajām dienām (jaunietim bezdarbniekam ar invaliditāti – 300 *euro* apmērā (iepriekš 240 *euro*)) un atlikušos sešus mēnešus - 160 *euro* (iepriekš 100 *euro*) apmērā proporcionāli mēnesī nostrādātajām dienām (jaunietim bezdarbniekam ar invaliditāti – 240 *euro* apmērā (iepriekš 200 *euro*)). Laika periodā no 2014. – 2018.gadam  pasākumā “Pirmās darba pieredzes jaunietim ieguve” plānots iesaistīt 1522 jauniešus bezdarbniekus, taču līdz 2015.gada septembra beigām iesaistīti vien 124 jaunieši bezdarbnieki. Vidējās izmaksas par viena dalībnieka iesaisti – 1349,35 *euro.* Plānots, ka dotācijai jauniešu bezdarbnieku darba algai izdevumi pieaugs par aptuveni 600 *euro* par vienu pasākumā iesaistīto jaunieti bezdarbnieku: (200\*6+160\*6) - (160\*6 + 100\*6) = 600 *euro,* līdz ar to vidējās viena dalībnieka iesaistes izmaksas sasniegs 1934,35 *euro* un pasākumam kopējais nepieciešamais finansējums, lai iesaistītu plānotos atlikušos 1398 jauniešu bezdarbniekus, ir 2 704 221,3 *euro*. Papildus finansējums konkrētās aktivitātes īstenošanai netiks piešķirts, un tas tiks nodrošināts projekta ietvaros, pārdalot finanšu atlikumus no citām atbalstāmajām darbībām.  - papildināt ar nosacījumu, ka, ja iesaistes laikā jaunietis ir zaudējis atbilstību kādam no iesaistes kritērijiem (t.sk., attiecībā uz tā atbilstību iesaistes ierobežojumiem), tam ir tiesības ne tikai pabeigt dalību apmācību pasākumā, bet arī saņemt atbalstu reģionālajai mobilitātei, ja tas ir piešķirts apmācību laikā (MK noteikumu projekta 1.4.apakšpunkts).  Ierosinātiem grozījumiem ir pozitīva ietekme uz 7.2.1.SAM mērķa grupu. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa:  -7.2.1.SAM pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros - jaunieši līdz 29 gadu vecumam (ieskaitot), prioritāri atbalstu sniedzot mērķa grupai vecumā 15–24 gadi (ieskaitot). Atbilstoši Nodarbinātības valsts aģentūras (turpmāk – NVA) statistikas datiem – 2015.gada oktobra beigās 15 804 jeb 20,2% no bezdarbnieku kopskaita bija jaunieši bezdarbnieki vecumā no 15 līdz 29 gadiem. Savukārt 6 830 jeb 8,8% no bezdarbnieku kopskaita bija bezdarbnieki vecumā no 15 līdz 24 gadiem;  - nodarbināti jaunieši līdz 29 gadu vecumam (ieskaitot) (saskaņā ar Valsts izglītības attīstības aģentūras īstenotā 7.2.1.SAM pasākuma “Sākotnējās profesionālās izglītības programmu īstenošana Jauniešu garantijas ietvaros” projekta datiem šādu jauniešu īpatsvars īstenotā projekta kopējā dalībnieku skaitā sastāda aptuveni 24%). |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām MK noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | MK noteikumu projekts virzāms izskatīšanai MK sēdē vienlaikus vai pēc atbilstošu grozījumu pieņemšanas MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu LM tīmekļa vietnē [www.lm.gov.lv](http://www.lm.gov.lv) un aicinot sabiedrības pārstāvjus sniegt viedokli. |
| 3. | Sabiedrības līdzdalības rezultāti | Iebildumi/komentāri netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | LM kā atbildīgā iestāde, Centrālā finanšu un līgumu aģentūra kā sadarbības iestāde, NVA un Valsts izglītības attīstības aģentūra kā finansējuma saņēmēji. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III., V.sadaļa – MK noteikumu projekts šo jomu neskar.

|  |  |
| --- | --- |
| Labklājības ministrs | J.Reirs |

26.02.2016. 14:13

1 101

A.Vībe, 67021648

[Anna.Vibe@lm.gov.lv](mailto:Anna.Vibe@lm.gov.lv)